BCP ตั้ง “BCTC” ลุยศูนย์บริหารเงิน ทุนจดทะเบียน 10 ล้าน
BCP ตั้งบริษัทย่อย บางจาก ศูนย์บริหารเงิน “BCTC” เดินหน้าประกอบกิจการศูนย์บริหารเงิน และศูนย์กลางธุรกิจระหว่างประเทศ มีทุนจดทะเบียน 10 ล้าน
BCP ตั้งบริษัทย่อย บางจาก ศูนย์บริหารเงิน “BCTC” เดินหน้าประกอบกิจการศูนย์บริหารเงิน และศูนย์กลางธุรกิจระหว่างประเทศ มีทุนจดทะเบียน 10 ล้าน
20 ก.พ. 2566

บริษัท บางจาก คอร์ปอเรชั่น จำกัด (มหาชน) หรือ BCP ขอแจ้งผ่านตลาดหลักทรัพย์ว่า ที่ประชุมคณะกรรมการบริษัท ครั้งที่ 3/2566 เมื่อวันที่ 20 กุมภาพันธ์ 2566 มีมติให้จัดตั้งบริษัทย่อยใหม่ โดยมีรายละเอียดที่สำคัญในการจัดตั้ง บริษัท บางจาก ศูนย์บริหารเงิน จำกัด (BCTC) เพื่อประกอบกิจการเป็นศูนย์บริหารเงิน (Treasury Center: TC) และศูนย์กลางธุรกิจระหว่างประเทศ (International Business Center: IBC) มีทุนจดทะเบียน: 10,000,000 บาท โดยบริษัทถือหุ้น 100% มีกรรมการทั้งหมด 3 คน ประกอบด้วยผู้แทนจากบริษัทฯ ได้แก่ นางสาวภัทร์ภูรี ชินกุลกิจนิวัฒน์, นางสาวทิพย์วรรณ บุญแจ้ง และนางสาวภัทรา ปรุงธัญญพฤกษ์ ซึ่งแหล่งเงินทุนที่ใช้เป็นเงินทุนหมุนเวียนของบริษัท
ทั้งนี้ บริษัท บางจาก ศูนย์บริหารเงิน จำกัด (BCTC) คาดว่าจะจดทะเบียนจัดตั้งแล้วเสร็จภายในไตรมาส 1/2566